พระองค์เจ้านโรดม มารี รณฤทธิ์

พระองค์เจ้านโรดม มารี รณฤทธิ์ (สกุลเดิม: เอง; 21 ธันวาคม พ.ศ. 2491) เป็นนักการเมืองชาวกัมพูชา อดีตพระชายาในสมเด็จกรมพระนโรดม รณฤทธิ์ และอดีตนายิกาสภากาชาดกัมพูชา (พ.ศ. 2537-2541)

 พระประวัติ 
พระองค์เจ้านโรดม มารี รณฤทธิ์ มีนามเดิมว่า เอง มารี (Eng Marie) เป็นธิดาคนโตจากทั้งหมดเก้าคนของเอง เมียะฮ์ (Eng Meas) ข้าราชการกระทรวงมหาดไทยผู้มีเชื้อสายจีน กับมารดาชื่อ ซาราห์ เฮย์ (Sarah Hay) มุสลิมเชื้อสายจามMehta (2001), p. 24Widyono (2008), p. 153 ส่วนเอง โรลังด์ (Roland Eng) หนึ่งในพี่น้องของพระองค์ เคยเป็นเอกอัครราชทูตประจำประเทศไทยและสหรัฐอเมริกาMehta (2001), p. 23

สมเด็จกรมพระนโรดม รณฤทธิ์ และเอง มารี พบกันครั้งแรกช่วงปี พ.ศ. 2511 และทั้งสองได้เสกสมรสกันในเดือนกันยายนปีเดียวกันนั้นภายในพระราชวังMehta (2001), p. 22 มีพระโอรสธิดาด้วยกัน 3 พระองค์ ได้แก่
 หม่อมเจ้านโรดม จักราวุธ (13 มกราคม 2513)
 หม่อมเจ้านโรดม สีหฤทธิ์ (23 มิถุนายน 2515)
 หม่อมเจ้านโรดม รัตนาเทวี (18 มิถุนายน 2517) เสกสมรสกับอันเซียว ลา ปลาเนตา (Ansiau La Planeta) เมื่อปี พ.ศ. 2543

กระทั่งปลายปี พ.ศ. 2549 พระองค์เจ้านโรดม มารี รณฤทธิ์ได้แยกกันอยู่และทรงฟ้องหย่าสมเด็จกรมพระนโรดม รณฤทธิ์ เนื่องจากพระสวามีทรงมีความสัมพันธ์กับอุก พัลลา ซึ่งเป็นนางรำWidoyono (2008), p. 278 จนกระทั่งการฟ้องหย่าสิ้นสุดในเดือนมิถุนายน พ.ศ. 2553 

 อ้างอิง 

 บรรณานุกรม



หมวดหมู่:เจ้าหญิงกัมพูชา
หมวดหมู่:ชาวกัมพูชาเชื้อสายจีน
หมวดหมู่:ชาวกัมพูชาเชื้อสายจาม
หมวดหมู่:ราชสกุลนโรดม
หมวดหมู่:นักการเมืองกัมพูชา